section_heading: Švedska
paragraph_text: Profesionalnu karijeru nogometaš je započeo 1999. godine u BK Häckenu iz Göteborga da bi 2002. prešao u stockholmski Djurgårdens IF s kojim je osvojio dva uzastopna naslova prvaka (2002. i 2003.). Tijekom prve sezone u klubu bio je najbolji strijelac švedskog prvenstva dok je Djurgårdens imao momčad od mladih igrača koji su početkom 2000-ih dominirali u Švedskoj (Kim Källström, Andreas Isaksson, Johan Elmander, Louay Chanko, Tobias Hysén i Mikael Dorsin).